ગોધરા: મોરવા(હ)ના આંતરીયાળ વિસ્તાર એવા ચોપડા બુઝર્ગ ગામે ધર કંકાશમાં પિતાએ આવેશમાં આવીને પોતાના બે પુત્રોને ખેતરમાં આવેલ કુવામાં નાખી દઇને હત્યા કરીને ફરાર થઇ ગયો હતો. પોલીસે ધટના સ્થળે દોડી આવીને લાશો બહાર કાઢીને પોસ્ટમોર્ટમ માટે મોકલી આપી હતી. ફરાર પિતા વિરુદ્ધ પોલીસે હત્યાનો ગુનો નોધીને આગળની કાર્યવાહી હાથ ધરી હતી. મોરવા(હ) તાલુકાના ચોપડા બુઝર્ગ ગામે રહેતાં ભીખો ઉર્ફૈ ભૌમીક સોમાભાઇ પગી ત્રણ માસ અગાઉ દુષ્કર્મ ની સજા કાપીને ઘરે આવ્યો હતો. સજા કાપી વખતે ભીખાની પત્ની તેના પિયર રહેવા જતી રહી હતી.